***Сценарий за посрещане на***

***Баба Марта***

1. ***03. 2016г.***

***ПГ- 6***

***Банкова, Димова***

Коте гони кълбета/ бяло и червено/

***Котето***: Ей, къде са ми кълбенцата, голямо тичане падна... като се търкулнаха от къщата на Баба Марта през гори, ниви, ливади, че чак до тук.

***Бяло кълбо***: Стига си ни гонило, ние не сме за игра. Ще ни объркаш конците и ще бъде много трудно на Баба Марта да направи мартенички от тях.

***Котето***: Вие сте много красиви. За това искам да играя с вас.

***Червено кълбо***: Да, красиви сме и от нас Баба Марта усуква най- хубавите мартенички.

***Дете***: Това е бялото кълбенце,люлка за едно момиче,

бялото сестриче, красивото кокиче.

/детето се покланя на кокичето/

***Дете***: Червеното кълбенце, люлка за едно момченце,

алено детенце, красиво лаленце.

***Котето:*** Не мога да се стърпя когато видя кълбенце и искам да си играя.

***Дете***: Днес ще играем, ще пеем и ще се веселим и ще се радваме заедно с децата, защото днес е 1 март- това означава, че ще дойде Баба Марта.

***Дете***: Баба Марта с радост шета да краси земята.

По долчинки и по полета пъстри черги мята.

Пръсна в горските поляни здравец и иглика,

с минзухарени покани щъркелите вика.

***Дете***: Мартенички за децата седна да направи-

Да растат като цветята,весели и здрави!

Със вретеното усуква прежда-чиста вълна !

Кошничката й пропуква-толкова е пълна!

***Дете***: Бабо Марто с дните сини,

идвай, прогони снега.

Мартенички донеси ни,

да живеем без тъга.

***Дете:*** И от твойта обич сгрени

да сме кротки и добри,

с бузки бели и червени

от усмивки и игри.

Идва Баба Марта

***БМ***: Добър ден, мили деца!

***Дете***: Добре си ни дошла, Бабо Марто!

Нашият обичай е да те посрещнем с медена питка, за да си сладка и добра.

***Влизат Кълбенцата***: На Баба Марта внучета сме ние,

тайна сила в нас се крие,

за здраве ни наричат

и със нас се кичат!

***Червеното Кълбо***: От мен е направена червената мартеничка, с мен се кичат за здраве, сила и красота!

***Бялото Кълбо***: От мен е направена бялата мартеничка, а смен се кичат за дълъг живот!

***Дете***: / към мартеничките/

Те са бяло ,

бяло и червено!

За живот и здраве път е отредено-

чак до първа пойна птица

да ги носим на ръчица,

на ръчица, на косица!

***Дете***: И след тази люта зима

топла пролет пак ще има.

Ето дойде при децата

Баба Марта със торбата,

спря се, седна,

без да бърза и торбата си развърза.

***Дете***: От вълшебната торба

Баба Марта извади

чудни дари вред раздаде!

А на вас дар дали ви носи?

Даровете ви пъстри къде са?

***Дете***: Вижте ни добре ръцете,

с мартенички са и двете!

Мартенички, радост, красота-

с тях ще дойде тука пролетта!

***Баба Марта***: Днес ще вържа мартенички на всички: на хората и на животните

***Дете***: Баба Марта днес на всички ще ни върже мартенички.

Ще ги носим чак додето Пролетта

дойде с лястовичите ята!

-Бабо Марто,нищо ,че си баба!

Колко си чевръста и каква си блага!

Ела ,със нас хорце тропни,

по бузките ни погали и с мартенички ни дари!

Хоро!